stanford-oval/wikipedia huggingface dataset:
הגבר המושלם (סרט, 2015)
עלילה

מרתה (קנדריק) עוזבת את בן זוגה לאחר שהיא מגלה שהוא בוגד בה. בינתיים, בבית מלון כלשהו, פרנסיס (רוקוול) דופק על דלת מלון ומסביר לאישה אשר שכרה אותו להרוג את בעלה כי רצח זה דבר רע, שם על אפו אף אדום של ליצנים ויורה בה למוות. באותו זמן מתכוננת קבוצה של מתנקשים ללכוד את פרנסיס במלון. הופר, רוצח שכיר שעבד בעבר עם פרנסיס ב-CIA, נשאר ברכב המעקב, וצופה כיצד פרנסיס מכניע בקלות את המתנקשים. לאחר האירוע, מקבל הופר שיחת טלפון מהבוסים שלו, המורים לו להעמיד פנים של סוכן FBI ולהיות שותף למשטרה המקומית בניו אורלינס ולבלש גאס פטריק, אשר מונה ללכוד את פרנסיס.
למחרת, פוגשת מרתה את פרנסיס במהלך קניות בסופר, שם הוא מתחיל איתה ומזמין אותה לדייט. הזוג מבלים זמן רב יחד במהלכם מספר לה פרנסיס על עיסוקיו, אך היא לא מאמינה לו ומניחה כי הוא ציני. במהלך הטיול, פרנסיס חד החושים חש בירי של צלף לכיוונו ורוקד עם מרתה תוך התחמקות מכדורי המתנקש. לאחר מכן מבלים את הלילה ביחד.
למחרת בבוקר, פרנסיס משאיר למרתה פתק שבו הוא מבקש להמשיך את הדייט שלהם בלילה. מרתה המאוהבת מספרת הכל לשותפתה סופי, אשר מטילה ספק ביושרתו של פרנסיס. הזוג נפגש בבר באותו לילה, שם פרנסיס מזהה את אחד מאלו שניסו להתנקש בו במלון. פרנסיס יוצא איתו החוצה והורג אותו ואף מספר על זה למרתה ששוב חושבת שהוא צוחק.
אחד מהאחים במשפחת פשע כלשהי מתכנן לשכור את שירותיו של פרנסיס בשם אחיו, על מנת שפרנסיס בעל כללי האתיקה החדשים יהרוג את השוכר והעסק יישאר בשליטת האח הצעיר.
פרנסיס לוקח את מרתה לפגישה עם השוכר המיועד להתנקשות. מן המכונית, היא צופה בפרנסיס שם אף של ליצן והורג את האיש שניסה לשכור אותו. מרתה, מבינה שפרנסיס דיבר אמת על עיסוקו ונבהלת.
מאוחר יותר באותו יום, הופר וגאס באים אל מרתה ומספרים לה על עברו של פרנסיס ועל מצפונו החדש להרוג את אלו ששוכרים אותו. פרנסיס חוזר לדירה ומכה את הופר שחיכה לו שם. הוא מספר למרתה שהופר הוא לא סוכן FBI. לפני שהם יוצאים מהבית מגיעים כמה מתנקשים מטעם המאפיה, פוגעים בפרנסיס וחוטפים את מרתה.
פרנסיס מגיע לבית המאפיונרים כדי להציל את מרתה, וחושף בפני מנהיג המאפיה את בגידתו של האח הצעיר. במהלך הקרבות בין פרנסיס לאנשי המאפיה מגלה מרתה שהיא ניחנה בכישרון דומה לפרנסיס ומחסלת גם היא את אחד מהאחים. פרנסיס ומרתה עוזבים את המקום יד ביד.
שחקנים

סאם רוקוול, פרנסיס
אנה קנדריק מרתה
טים רות', הופר
ריזה סטיב
ג'יימס רנסון פון קרטיגן
אנסון מאונט, ריצ'רד קרטיגן
מייקל אקלונד, ג'וני מון
קייטי נהרה, סופי
ג'יידן קיין, ברוס
דאגלס מ' גריפין, גאס פטריק
לואיס דה סילבה ג'וניור, אספינוזה
אלנה סאנצ'ז, דיסון.
גארט קרוית'וף, גייג'
כריסטופר מת'יו קוק, גרטי
רוס גאלו, ג'ף
וונדי מקולם, ג'וליה
ג'ימי גונזלס, בריון בפארק
קלי קונולי, בחורה יפה
ג'יג'י ג'ונסון, מרתה הצעירה
ג'ונת'ן ביליונס, ילד קטן בשם קייל
קופר דודסון, ילד קטן בשם גורדון
אלק רימי, צלף
סו רוק, שרון לוץ
מרקוס מולדין, שוטר העיר.
בראדלי גאלו, גבר בסמטה
שחקנים > פרסים

| פרס | קטגוריה | נמענים | התוצאה |
| --- | --- | --- | --- |
| פרסי בחירת הנוער | סרט הקומדיה הטוב ביותר |  | מועמד |
| פרסי בחירת הנוער | השחקנית הטובה ביותר | אנה קנדריק | מועמד |
ג'יימי פוקס

| --- | --- |

פוקס בפסטיבל הסרטים הבין-לאומי בטורונטו, 2019
 לידה:  13 בדצמבר 1967 (בן 57) טרל (אנ'), טקסס, ארצות הברית 
 שם במה:  Jamie Foxx 
 שם לידה:  Eric Marlon Bishop 
 סוגה מועדפת:  R&B עכשווי, קומדיה
 מדינה:  ארצות הברית ארצות הברית
 תקופת הפעילות:  מ-1989 
 עיסוק:  שחקן, קומיקאי, סטנדאפיסט, זמר-יוצר, מפיק מוזיקלי, מפיק בפועל
 מקום לימודים:  United States International University  Terrell High School 
 בן או בת זוג:  קייטי הולמס (2013–2019) 
 צאצאים:  Corinne Foxx 
 מספר צאצאים:  2 
 פרסים והוקרה:  פרס אוסקר לשחקן הטוב ביותר (2005)  פרס חוג מבקרי הסרטים של קנזס לשחקן הטוב ביותר (2004)  פרס חוג מבקרי לאס וגאס לשחקן הטוב ביותר (2004)  פסטיבל הסרטים הוליווד (2004)  פרס איגוד מבקרי הקולנוע האמריקאי לשחקן הטוב ביותר (2004)  Florida Film Critics Circle Award for Best Actor (2004)  פרס אגודת מבקרי הקולנוע של בוסטון לשחקן הטוב ביותר (2004)  חוג מבקרי הסרטים של לונדון לשחקן השנה (2004)  פרס NAACP לשחקן יוצא מן הכלל בקולנוע (2004)  Vancouver Film Critics Circle Award for Best Actor (2004)  NAACP Image Award for Outstanding Actor in a Comedy Series (1998)  Soul Train Music Award for Best R&B/Soul or Rap Music Video (2006)  פרס מועצת המבקרים הלאומית לשחקן הטוב ביותר (2005)  איגוד מבקרי הקולנוע של וושינגטון די.סי. (2004)  Black Reel Award for Best Supporting Actor (2005)  Black Reel Award for Best Supporting Actor (2002)  פרס גילדת שחקני המסך לשחקן הטוב ביותר (2005)  Black Reel Award for Best Supporting Actor (2005)  פרס גלובוס הזהב לשחקן הטוב ביותר לסרט מוזיקלי או קומי (2005)  פרס באפט"א לשחקן הטוב ביותר (2005)  Soul Train Music Award for Best R&B/Soul Album, Male (2007)  Favorite Soul/R&B Male Artist  פרס הסרטים של MTV על ההופעה הטובה ביותר (2005)  פרס שיתוף הפעולה הטוב ביותר של BET (2009)  פרס גראמי להופעת R&B הטובה ביותר הכוללת שירה של צמד או להקה (2007)  פרסי WIFTI לנשים בקולנוע (2005)  פרס הקולנוע של MTV לרגע המפתיע ביותר (2013)  כוכב בשדרת הכוכבים בהוליווד 
 http://www.jamiefoxxmusic.com/
 פרופיל ב-IMDb
 
פוקס בפסטיבל הקולנוע האמריקאי בדוביל, צרפת, 2013
אריק מרלון בישופ (באנגלית: Eric Marlon Bishop; נולד ב-13 בדצמבר 1967), המוכר בשם הבמה ג'יימי פוקס (Jamie Foxx), הוא שחקן, קומיקאי, סטנדאפיסט, זמר-יוצר R&B ומפיק אמריקאי. זוכה ארבעה פרסי גראמי, ופרס אוסקר לשחקן הטוב ביותר לשנת 2004 על גילומו של ריי צ'ארלס בסרט הביוגרפי "ריי".
ביוגרפיה

אריק מרלון בישופ נולד, גדל והתחנך בטרל (אנ'), שבטקסס, ארצות הברית, למשפחה נוצרית-בפטיסטית אדוקה. אם כי מאוחר יותר אביו הביולוגי דארל בישופ התאסלם, ושינה את השם ל"שאהיד עבדולה" (Shahid Abdula). זמן קצר לאחר לידתו, הוא אומץ וגודל על ידי ההורים המאמצים של אמו, לואיז אנט טאלי דיקסון. בגיל 5 החל לנגן בפסנתר ומאוחר יותר בנעוריו, הוא אף עבד במשרה חלקית כפסנתרן וכמנצח על תזמורת הכנסייה הבאפטיסטית המקומית. הוא גדל ברובע השחור של עיר הולדתו האמריקאית, שהייתה באותה העת קהילה מופרדת על רקע גזעי.
כנער למד בתיכון עירוני, וכן שיחק בקבוצות הכדורסל והפוטבול של בית הספר, בעמדת הקוורטרבק. חלומו היה לשחק בקבוצה המקצוענית דאלאס קאובויס. לאחר התיכון, קיבל מלגת לימודים ב-United States International University (USIU), שם למד הלחנה וקומפוזיציה של אמנויות הבמה.
בשנת 1980 טס ללוס אנג'לס על מנת לפרוץ כמוזיקאי בולט. חלום זה נזנח בעיקרו לטובת קריירת המשחק.
קריירה > כסטנדאפיסט

בשנת 1989, החל להופיע כסטנדאפיסט בערבי במה פתוחה. עם זאת, כגבר אפרו-אמריקאי, הוא בחר להופיע בשם הבמה ג'יימי פוקס (Jamie Foxx) על-מנת למנוע מצבים של דעות קדומות. שם המשפחה "פוקס" נבחר כמחווה לשם הבמה של הקומיקאי והשחקן השחור, רד פוקס (Redd Foxx).
בספטמבר 2024, פוקס מתכנן להעלות מופע סטנד-אפ שיתעד את החוויה שלו עם אירוע רפואי חמור שהשאיר אותו במצב קשה במהלך שנת 2023. המופע יצולם לנטפליקס. פוקס חשף כי הוא מתכנן לספר את סיפורו בצורה הומוריסטית, והופעת הסטנד-אפ תיקרא "What Had Happened Was". המופע יתקיים באטלנטה בין ה-3 ל-5 באוקטובר 2024.
קריירה > כשחקן

בשנת 1991, הופיע לראשונה בטלוויזיה בתוכנית "In Living Color".
בשנת 1992, שיחק בפעם הראשונה בקולנוע בסרט הקומדי "צעצועים" בכיכובו של רובין ויליאמס.
בשנת 1996, שיחק בסרטים "התרמית הגדולה" בכיכובו של סמואל ל. ג'קסון. וב"על גברים, נשים וחיות אחרות" בכיכובה של אומה תורמן. ב-1997, לראשונה בתפקיד ראשי בסרט "Booty Call", ועד מהרה הצלחתו במשחק הגיעה. התפקיד הדרמטי הראשון שקיבל פוקס היה בסרטו של אוליבר סטון "יום ראשון הגדול" ב-1999.
בשנת 2001, שיחק לצידו של ויל סמית' בסרט הדרמה הביוגרפי "עלי" על אודות קורות חייו של המתאגרף האפרו-אמריקאי שהתאסלם מוחמד עלי.
בשנת 2004 לאחר כ-14 תפקידים בסרטים שונים, זכה בפרס אוסקר לשחקן הטוב ביותר ובפרס באפט"א לשחקן הטוב ביותר בתפקיד ראשי על משחקו בסרט הביוגרפי "ריי", בו גילם את דמותו של ריי צ'ארלס.
ב-2005, פוקס הוזמן להצטרף לאקדמיה האמריקאית לקולנוע. כמו כן, ניתן לפוקס כוכב בשדרת הכוכבים של הוליווד, כהוקרה על עבודתו בתחום.
בשנת 2006 הוא שיחק בסרט "נערות החלומות" לצד הזמרת ביונסה ואדי מרפי. ב-2007, הוא שיחק בסרט "הממלכה" לצד כריס קופר וג'ניפר גארנר. בשנת 2009, שיחק בסרט "אזרח שומר חוק" לצד השחקן ג'רארד באטלר.
בשנת 2011, דיבב את דמותו של ניקו בסרט "ריו" ושיחק בסרט "איך להיפטר מהבוס".
ב-2012 שיחק פוקס את הדמות ראשית בסרטו של קוונטין טרנטינו "ג'אנגו ללא מעצורים". בסרט גילם פוקס את ג'אנגו, עבד שחור שיוצא במסע להציל את אשתו. ב-2013 שיחק פוקס בסרט "וושינגטון על הכוונת" את נשיא ארצות הברית.
ב-2014 שיחק ג'יימי בסרט גיבורי-העל שובר הקופות "ספיידרמן המופלא 2" לצד אנדרו גארפילד ואמה סטון בתפקיד אלקטרו, אחד מבין נבלי-העל בעולמו של ספיידרמן ששימש גם בתור הנבל הראשי של הסרט. באפריל של אותה שנה, לוהק פוקס לתפקיד אוליבר וורבאקס לסרט "אנני" בהפקתו של ויל סמית - רימייק לסרט "אנני" משנת 1982.
ב-2017 כיכב בתפקיד הראשי בסרט הפשע "מצוד לילי". באותה שנה השתתף גם בסרט "בייבי דרייבר" לצד אנסל אלגורט, בתור באטס/ליאון.
בשנת 2019, גילם את הנידון למוות וולטר מקמילן (אנ') בסרט הדרמה הביוגרפי "צדק ורחמים".
בשנת 2020 פוקס דיבב את הדמות הראשית בסרט האנימציה הממוחשבת של פיקסאר וסרטי דיסני, "נשמה". הסרט היה אמור לצאת בחודש יוני אותה שנה, אך נאלץ להידחות לדצמבר - עקב מגפת הקורונה העולמית. בנוסף, כיכב בסרט מקורי של נטפליקס "פרויקט פאוור", לצד ג'וזף גורדון-לוויט.
בשנת 2021, שיחק בתפקיד הראשי בסיטקום מבית נטפליקס, "אבא, תרגיע!".
קריירה > כמוזיקאי

בשנת 1994 פוקס הוציא את אלבומו "Peep This". בשנת 2005 הוציא את אלבומו השני "Unpredictable", שזכה ב-4 פרסי גראמי.
בשנת 2005 פוקס התארח בסינגל "Gold Digger" של הראפר קניה וסט מאלבומו השני, "Late Registration". הסינגל זכה להצלחה רבה והגיע למעמד של פלטינה כפולה ולראש מצעד הבילבורד.
בשנת 2010, הוציא את אלבומו הרביעי "Best Night of My Life". באלבום התארחו דרייק וג'סטין טימברלייק.
בשנת 2015 התארח פוקס בסינגל "Focus" של הזמרת אריאנה גרנדה.
חיים אישיים

הוא אב לשתי בנות. קורין פוקס, ילידת 1994, ואנאליס פוקס, ילידת 2009. תחילה, במשך שנים, זהות האימהות נשמרה באופן דיסקרטי. אולם ב-2018 פורסמה תמונתה ונחשף שמה של אמה של קורין, קוני קלין. שם האם של אנאליס, קריסטין גרניס, נחשף אף הוא.
בשנת 2017, אחרי שמועות רבות, דווח שהוא בזוגיות עם השחקנית קייטי הולמס החל מ-2013. הסיבה שהזוג נמנע מלאשר את זה לתקשורת במשך שנים הייתה בגלל סעיף בהסכם הגירושים של הולמס עם השחקן טום קרוז, האוסר על שניהם לצאת באופן פומבי עם בן/ת זוג אחר/ת בחמש השנים הראשונות לגירושין. חרף כל זאת, פוקס וקייטי הולמס נפרדו ב-2019.
חיים אישיים > האשמה בתקיפה מינית

ב-22 בנובמבר 2023, פוקס נתבע על ידי אישה אלמונית, שטענה שפוקס תקף אותה מינית בבר בניו יורק בשנת 2015. בתביעה נטען כי פוקס לקח את האישה לאזור מבודד בבר, העיר הערות בלתי הולמות ואף ביצע בה מגע מיני ללא-הסכמתה. עוד נטען בתביעה כי מאבטח היה עד לאירוע אך לא התערב. לטענת התובעת, כשחברתה מצאה אותם, פוקס חדל מן המעשים והלך לדרכו. הדובר של פוקס הכחיש את ההאשמות וקבע שתביעה דומה הוגשה בשנת 2020 ולאחר מכן נדחתה.
חיים אישיים > טענות לאנטישמיות

באוגוסט 2023 ג'יימי פוקס מצא עצמו גם במרכזה של סערה ברשתות, כאשר פרסם פוסט בחשבון האינסטגרם האישי שלו – בו שיתף בקרב 16.7 מיליון עוקביו צילום מסך של טקסט באנגלית עם אותיות גדולות ומודגשות – שנתפס כאנטישמי: ”הם הרגו את הבחור הזה שנקרא ישו, מה אתם חושבים שהם יעשו לכם?”, כתב פוקס. עמיתתו, השחקנית ההוליוודית ג'ניפר אניסטון אף תמכה בכך כשעשתה לייק על הפוסט, ומצאה עצמה גם היא נגררת לתוך הסערה התקשורתית. מאוחר יותר כשנמחק, ולאחר מספר שעות פוקס פרסם פוסט חדש, אם כי גם הפעם באמצעות שיתוף של צילום מסך של טקסט באנגלית עם אותיות גדולות ומודגשות, בו הוא מתנצל בפני הקהילה היהודית בפרט ובפני כולם אם בחירת המילים שלו פגעה בהם ושזאת לא הייתה הכוונה שלו.
פילמוגרפיה חלקית

על נשים, גברים וחיות אחרות (1996) - אד
התרמית הגדולה (1996) - חסן אל רוקן
סקס לקינוח (1997) - בונז
מועדון השחקנים (1998) - בלו
תקוע בדרך (1999) - מיכאל
יום ראשון הגדול (1999) - וילי בימן
פתיון (2000) - אלווין סנדרס
עלי (2001) - דרו "בונדיני" בראון
שייד (2003) - ג'רי ג'נינגס
לשבור את כל החוקים (2004) - קווינסי ווסטון
הנוסע (2004) - מקס
ריי (2004) - ריי צ'ארלס
גאולה: סיפורו של סטן טוקי ויליאמס (2004, סרט טלוויזיה) - טוקי
חמקן (2005) - הנרי פורסל
ג'ארהד (2005) - סטף סייקס
מיאמי וייס (2006) - ריקרדו טובס
נערות החלומות (2006) - קרטיס טיילור
הממלכה (2007) - רונלד פלאורי
הסוליסט (2009) - נתניאל איירס
אזרח שומר חוק (2009) - ניק רייס
יום האהבה (2010) - קלווין בריגס
איך להיפטר מהבוס (2011) - דין "מאדרפאקר" ג'ונס
ג'אנגו ללא מעצורים (2012) - ג'אנגו
וושינגטון על הכוונת (2013) - הנשיא ג'יימס סוויר
ספיידרמן המופלא 2 (2014) - אלקטרו / מקס דילון
איך להיפטר מהבוס 2 (2014) - דין "מאדרפאקר" ג'ונס
אנני (2014) - ויל סטאקס
מצוד לילי (2017) - וינסנט דאונס
בייבי דרייבר (2017) - ליאון "באטס"
רובין הוד (2018) - ג'ון הקטן
רק רחמים (2019) - וולטר מקמיליאן
פרויקט פאוור (2020) - ארט
נשמה (2020) - ג'ו
ספיידרמן: אין דרך הביתה (2021) - בתפקיד: אלקטרו (קומיקס)
משמרת יום (2022) - בתפקיד: באד ג'בלונסקי.
דוגי סטייל (2023) - בתפקיד: דיבוב קולו של באג.
God Is a Bullet‏ (2023) - בתפקיד: פארימן.
הם שיבטו את טיירון‏ (2023) - בתפקיד: סליק צ'ארלס.
הקבורה (2023) - בתפקיד: ווילי אי. גארי
Not Another Church Movie‏ (2024) - בתפקיד: אלוהים
חוזרים לעניינים (2025) - בתפקיד: מאט.
"Signal Hill"‏ (TBA)
"Tin Soldier"‏ (TBA) בתפקיד: בוקושי.
"The Wild Bunch"‏ (TBA)
All-Star Weekend‏ (TBA) - בתפקיד: מאליק.
פילמוגרפיה חלקית > טלוויזיה

אבא, תרגיע! (2021–הווה) - בתפקיד: בריאן דיקסון / קאדילק קאלווין / רסטי
דיסקוגרפיה > אלבומי אולפן

Peep This ‏ (1994)
Unpredictable‏ (2005)
Intuition‏ (2008)
Best Night of My Life ‏ (2010)
Hollywood: A Story of a Dozen Roses ‏ (2015)
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס NAACP Image | השחקן הטוב ביותר בסרט קולנוע | הקבורה | מועמדות |  |
| 2024 | פרס NAACP Image | שחקן המשנה הטוב ביותר בסרט קולנוע | הם שיבטו את טיירון | מועמדות |  |
| 2025 | פרס גלובוס הזהב | ההופעה הטובה ביותר לסטנד-אפ בטלוויזיה | ג'יימי פוקס: אז מה שקרה... | מועמדות |  |
הערות שוליים

↑  Angelique Jackson, Jamie Foxx Announces Dates for Stand-Up Show About His Medical Emergency, Set to Stream on Netflix, Variety, ‏2024-09-06 (באנגלית אמריקאית)
1 2 3  Gene Maddaus, Jamie Foxx Sued for Alleged Sexual Assault at New York Bar, Variety, ‏2023-11-22 (באנגלית אמריקאית)
1 2 3 4  ענבל חייט, מה קורה בהוליווד? שורת כוכבים מפורסמים מואשמים בתקיפה מינית | ישראל היום, באתר www.israelhayom.co.il, ‏2023-11-23
1 2  ענבל חייט, אחרי שהאשים "בהרג ישו": ג'יימי פוקס התנצל בפני הקהילה היהודית בארה"ב | ישראל היום, באתר www.israelhayom.co.il, ‏2023-08-05
↑  Winners, NAACP Image Awards (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
| --- | --- |
בקרת זהויות :  NLI: 987007432160605171  PLWABN: 9810621921805606  BIBSYS: 1006620  BNE: XX1053524  BnF: cb14178509r (data)  CiNii: DA15759290  GND: 135449243  ISNI: 0000 0001 1450 6596  LCCN: no95020690  LNB: 000337671  MusicBrainz: 15a5da16-8b89-4047-aefe-81473c97b5b2  NKC: xx0051569  NLA: 41136945  NLK: KAC2020K7897  NTA: 22428262X  RERO: 02-A013405138  SNAC: w6vt6b1q  SUDOC: 095145818  VIAF: 85631008   WorldCat (עם VIAF): 85631008 
פוקס בכנס קומיק-קון, סן דייגו, 2013
מדינות הרי הרוקי

מדינות ארצות הברית בהם נמצא אזור הרי הרוקי - המדינות המוצגות באדום כהה נכללות תמיד באזור זה, בעוד שהמדינות המסומנות עם פסים לא תמיד נכללות באזור זה.
מדינות הרי הרוקי (באנגלית: Mountain states) הוא אזור אחד מתשעה אזורים גאוגרפיים בארצות הברית המוכרים רשמית על ידי לשכת מפקד האולוסין של ארצות הברית. זהו תת-אזור של מערב ארצות הברית.
אזור מדינות הרי הרוקי כולל את המדינות הבאות - אריזונה, קולורדו, איידהו, מונטנה, נבדה, ויומינג, ניו מקסיקו, ויוטה. לפעמים האזורים ווסט ריבר, ודקוטה הדרומית נכללים גם באזור זה. אזור זה מתייחס בדרך כלל למדינות של ארצות הברית אשר מקיפות את רכס הרי הרוקי בארצות הברית שטחן של שמונה המדינות יחד הוא כ-2,216,426 קמ"ר.
המטרופולין של פיניקס הוא המטרופולין המאוכלס ביותר באזור מדינות הרי הרוקי, ואחריו אזורי המטרופולין של דנוור, לאס וגאס וסולט לייק סיטי. פיניקס היא העיר המאוכלסת ביותר באזור מדינות הרי הרוקי.
10 הערים הגדולות

| # | עיר | מדינה | מספר תושבים (2020) |
| --- | --- | --- | --- |
| 1 | פיניקס | אריזונה | 1,608,139 |
| 2 | דנוור | קולורדו | 715,522 |
| 3 | לאס וגאס | נבדה | 641,903 |
| 4 | אלבקרקי | ניו מקסיקו | 564,559 |
| 5 | טוסון | אריזונה | 542,629 |
| 6 | מסה | אריזונה | 504,258 |
| 7 | קולורדו ספרינגס | קולורדו | 478,961 |
| 8 | אורורה | קולורדו | 386,261 |
| 9 | הנדרסון | נבדה | 317,610 |
| 10 | צ'נדלר | אריזונה | 275,987 |
גלריית תמונות

מרכז העיר פיניקס
קו הרקיע של סולט לייק סיטי
טוסון
העיירה ההיסטורית טומבסטון, אריזונה
הפארק הלאומי הדיונות הגדולות בקולורדו
רכס הרי סן חואן בקולורדו
רכס אבסרוקה במונטנה
אגם סנט מרי(אנ') בפארק הלאומי גליישר במונטנה
הפארק הלאומי ארצ'ס ביוטה
הפארק הלאומי קניונלנדס ביוטה
ראו גם

הרי הרוקי
אמיר מנדל

| --- | --- |

 לידה:  22 במרץ 1958 (בן 66) גבעתיים, ישראל 
 השכלה:  אוניברסיטת תל אביב 
 מקצוע:  רופא, מבקר מוזיקה, עיתונאי וצלם.
 
אמיר מנדל (נולד ב-22 במרץ 1958) הוא רופא, מבקר מוזיקה, עיתונאי תרבות רב-תחומי וצלם-אמן.
ביוגרפיה

מנדל נולד ב-1958 וגדל בגבעתיים, להורים ניצולי שואה. אביו, אליעזר, שורד גטו לודז' ומחנה ההשמדה אושוויץ, כיהן כסמנכ"ל בבנק לאומי. אמו, ציפורה, ששכלה את רוב משפחתה במחנה ההשמדה טרבלינקה, הייתה עקרת בית.
בגיל 18, עם תום לימודיו בבית הספר התיכון, התקבל ללימודי רפואה במסגרת העתודה האקדמאית. לאחר שנת לימודים אחת באוניברסיטה העברית בירושלים המשיך והשלים את לימודי הרפואה באוניברסיטת תל אביב, בין מוריו הבולטים בלימודי הרפואה נמנה אלכסנדר גפל.
במקביל ללימודיו התיכוניים וללימודי הרפואה, למד צילום במסגרת של שיעורים פרטיים עם הצלם בוריס כרמי.
בתום לימודיו בבית הספר לרפואה שירת מנדל בצה"ל בחיל הרפואה. רוב התקופה שירת כרופא במפקדת החיל, בענף מיון רפואי, שמופקד על נושא הפרופילים, סעיפי הליקוי והשיבוץ הרפואי בצה"ל. במסגרת זו שירת תקופה קצרה כרופא של מוצב בלבנון, בשנות מלחמת ההתשה בלבנון. ב-2009 סיים שירות ממושך בחובה, קבע ומילואים, בדרגת רב-סרן.
מ-1989 עד 1993 התמחה מנדל בפסיכיאטריה במרכז לבריאות הנפש גהה ועם מוריו הבולטים שם נמנה הפרופ' חנן מוניץ.
אמיר ובן זוגו אלי חולקים חיים משותפים מאז שנת 2002. לזוג בת שנולדה ב-2012.
קריירה > כרופא

בפברואר 1994, זמן קצר לאחר תום ההתמחות ב"גהה", התמנה למנהל שירות מחוזי לבריאות הנפש במכבי שירותי בריאות ועבד בתפקידים ניהוליים שונים בארגון זה עד פרישתו לעבודה פרטית ב-2007. באותן שנים פיתח גם מודל להערכה וייעוץ בתחום ההתנהגות הארגונית, אותו יישם תחילה בתוך "מכבי שירותי בריאות" [דרוש מקור] ואחר כך כיועץ פרטי בארגונים עסקיים שונים.
מ-2007 פועל מנדל בתחום הפרטי. כמו כן, פרסם מאמרים עיתונאיים ב"הארץ" וב"דה מרקר" והתראיין פעמים רבות באמצעי תקשורת שונים בנושאים שקשורים לפסיכיאטריה ולהתנהגות ארגונית.
קריירה > כמבקר מוזיקה

ב-1986, במהלך שירותו הסדיר בצה"ל, הכיר מנדל את הצייר, המורה, מבקר האמנות ומבקר המוזיקה רפי לביא ובין השניים נקשרה ידידות קרובה שנמשכה עד מותו של לביא ב-2007. מוזיקה קלאסית הייתה נקודת מפגש מרכזית בחברות בין השניים, וסביב שיחותיהם על פרשנות למוזיקה נוסדה קבוצה להאזנה והשוואת ביצועים שפעילותה נמשכה עשרות שנים.
ב-1989 התחיל מנדל לכתוב טקסטים וביקורות על מוזיקה קלאסית בעיתון חדשות, עד סגירתו של העיתון ב-1993. בהמשך כתב ביקורות בעיתון העיר ומאוחר יותר, טור אישי על מוזיקה במגזין עכבר העיר. כמו כן היה מבקר מוזיקה קלאסית בתוכנית הרדיו "מה יהיה" של יואב גינאי ברשת ב' של רשות השידור.
ב-2013 כתב ביקורות וטקסטים על מוזיקה בידיעות אחרונות וב-ynet.
בשנים 2015 ו-2016 שיתף פעולה, כיזם פרטי, עם אנסמבל מיתר ועם פרויקט "תדרים", הפרויקט הלימודי שיזם אנסמבל מיתר. במסגרת שיתוף הפעולה שכונה "תדרים פוגשים את אלכס", חיברו תלמידי הקומפוזיציה של "תדרים" שבע יצירות שמקור השראתן היה צילום של אמיר מנדל וכולן הוקדשו לבתו אלכס. סיום הפרויקט צוין בקונצרט מיוחד שנערך ביוני 2016 בגלריה של המדרשה לאמנות ברחוב הירקון בתל אביב. כל יצירה בוצעה בחלל אחר של הגלריה, בסמוך לצילום שהיה לה מקור השראה, והקהל נע מחלל לחלל. המלחינים שהשתתפו בפרויקט היו אליאב קול, אודי פרלמן, אורי כוכבי, ארז כהן, יואב לוי ויונתן רון. [דרוש מקור]
קריירה > כעיתונאי תרבות

מ-2016 עד 2024, כתב מנדל במוסף התרבות "גלריה" של עיתון הארץ. בכתיבתו שם דגשים על מוזיקה עכשווית ועל הצורך בשינוי והתחדשות של רפרטואר ושל אווירה באולמות הקונצרטים. כמו כן הבליט את ערכה ואת חשיבותה של המוזיקה המוקלטת בכלי המדיה השונים, ואת הצורך להנגיש מוזיקה קלאסית לקהלים חדשים ומגוונים. מקום מיוחד ניתן בכתיבתו ליצירה הישראלית.[דרוש מקור]
ככתב "הארץ" קיים ראיונות עם מוזיקאים מהשורה הראשונה, בראשם דניאל בארנבוים. [דרוש מקור] נוסף על הכתיבה בתחום המוזיקה הקלאסית, כתב מנדל מאמרים שונים, ביניהם סדרה בת שמונה מאמרים שסקרה אספקטים שונים של האושר. בעקבותיה באה סדרת מאמרים שעסקה במהפכת הגיל – כיצד משפיעה העלייה בתוחלת החיים על מהלך חיינו וכיצד משתלבים המבוגרים במרקם החיים; אחריה סדרת מאמרים הבוחנת לעומק אספקטים שונים ולא שגרתיים של זוגיות.
קריירה > צילום

ב-1983, במקביל לסיום הכשרתו ברפואה, הציג תערוכת יחיד מצילומיו בגלריה לאמנות הצילום בתל אביב. התערוכה זכתה לחשיפה ניכרת כולל שער במוסף "הארץ".
ב-2002 השתתף בתערוכה קבוצתית שאותה אצר דורון רבינא בגלריה של המדרשה לאמנות וב-2005 הציג את תערוכת היחיד השנייה שלו, שוב בגלריה של המדרשה לאמנות, עם דורון רבינא כאוצר. ב-2013 הציג תערוכת יחיד שלישית במוזיאון רמת גן שבמרכזה צילומים שנעשו בעיר מומבאי.
קריירה > "שיחה קלאסית" ברדיו תל אביב

מאז מאי 2019 מקיימת תחנת הרדיו רדיו תל אביב, 102fm פודקאסט שבועי ששמו "שיחה קלאסית" בהנחייתו של אמיר מנדל. הפודקאסט כולל קטעי מוזיקה ושיחה אישית בין מנדל לאורחת או אורח באולפן שנשזרת סביב קטעי המוזיקה.
בין האורחים בפודקאסט: נשיאת בית המשפט העליון בדימוס דורית בייניש, ראש הממשלה לשעבר אהוד ברק וסגן ראש הממשלה לשעבר דן מרידור.
פעילות ציבורית

כיהן כחבר במועצה הלאומית לבריאות הנפש בשנים 2001–2005.
כיהן כחבר בוועדת האתיקה המייעצת של "מכבי שירותי בריאות" בשנים 2004–2018.
היה חבר בוועדות השופטים של פרס לנדאו (2010, 2017) ושל פרס אנגל (2021), בתחום המוזיקה הקלאסית.
היה חבר בהנהלה הראשונה של "איגי" – ארגון הנוער הגאה – עם ייסודו של הארגון בראשית שנות ה-2000, והוביל בו קבוצת הדרכה למלווים המקצועיים. כמו כן הרצה בכינוסים של מדריכי איגי על נושאים שונים מהעולם הטיפולי.
הערות שוליים

↑  ורדה רזיאל מארחת את הפסיכיאטר אמיר מנדל | 103fm, באתר 103FM – האזנה לרדיו און ליין
↑  יוני 2016 תדרים פוגשים את אלכס, פרויקט תדרים ואנסמבל מיתר, 4/6, באתר www.beitberl.ac.il
↑  Tedarim meet Alex / Tedarim Project / Project Alex / Meitar Ensemble, נבדק ב-2023-03-29
↑   אמיר מנדל, המפתח למציאת אושר בעבודה הוא לא כל כך מסובך, באתר הארץ, 23 ביוני 2018
↑   אמיר מנדל, אחת ולתמיד, האם יש קשר בין אושר לעושר?, באתר הארץ, 25 ביוני 2018
↑   אמיר מנדל, "אני לא מכיר חלוקה של לפני ואחרי פנסיה": האם יש לדחות את גיל הפרישה?, באתר הארץ, 12 באפריל 2020
↑   אמיר מנדל, יצאתי לבדוק מהו אותו כוח מגנטי שמקרב ומרחיק אותנו אחד מהשני, באתר הארץ, 10 באוקטובר 2021
↑   אמיר מנדל, האם גברים מרוויחים יותר מפתיחת היחסים?, באתר הארץ, 30 באפריל 2022
↑  Itay Almog, תערוכה : אמיר מנדל, באתר Archijob.co.il – עיצוב ואדריכלות חדשות
↑  איל באבד, יושב על הגדר–לא מה שנשמע, באתר Eyal's Blog, ‏2013-10-23
↑  אמיר מנדל - תערוכות יחיד. ארטביט
↑  שיחה קלאסית ברדיו תל אביב, הפסיכיאטר אמיר מנדל בשיחה על מוזיקה
מצילומיו של מנדל
מצילומיו של מנדל
גרגוריוס החמישה עשר

האפיפיור גרגוריוס החמישה עשר עם אחיינו, החשמן לודוביקו לודוביסי
גרגוריוס החמישה עשר (בלטינית: Gregorio PP. XV) היה אפיפיור מ-9 בפברואר 1621 עד ליום מותו ב-8 ביולי 1623.
הערות שוליים

↑  המחלוקת הובילה בסופו של דבר למלחמת הירושה של מנטובה, שנמשכה בין 1628 ל-1631.
↑  בלטינית Titulus cardinalitius. כל חשמן הממונה לכומר קרדינלי מקבל כנסייה ברומא, אם כי בעצם העובדה שהוא מתגורר בדרך כלל מחוץ לרומא הוא לא מנהל אותה
↑  עיירה קטנה 40 קילומטרים צפונית לרומא
↑  עיירה קטנה דרומית לרומא
↑  פיומבינו (Piombino) היא עיר בנפת ליבורנו
↑  Katholische Liga- קונפדרציה רופפת בין מדינות גרמניות קתוליות שקמה ב-1609 כנגד האיחוד הפרוטסטנטי (Protestantische Union) - קונפדרציה של מדינות גרמניות פרוטסטנטיות
↑  אישור שנתן במקור האפיפיור אלכסנדר השישי למלכי ספרד ופורטוגל לשליטה מוחלטת במדרג הכנסייה בשטחים החדשים שבשליטתם שאפקטיבית נטרל את השפעת האפיפיור במקומות אלה
↑  יצירה (ציור או פיסול) שצורתה מעגלית
| 0 | 1 | 2 |
| --- | --- | --- |
| הקודם: פאולוס החמישי | אפיפיור (רשימת האפיפיורים) | הבא: אורבנוס השמיני |
| --- | --- |
בקרת זהויות :  NLI: 987007397569205171  PLWABN: 9810559597705606  BNE: XX1142123  BnF: cb12459878g (data)  CANTIC: a10326157  GND: 118697404  ICCU: TO0V312843  ISNI: 0000 0001 2025 4014  LCCN: n85144070  NTA: 072482702  SELIBR: 210690  SNAC: w6w09hdw  SUDOC: 033767556  ULAN: 500354827  VcBA: 495/15744  VIAF: 49321911   WorldCat (עם VIAF): 49321911
גנום

ערך זה עוסק במידע תורשתי. אם התכוונתם למשמעות אחרת, ראו .
מסמלי פרויקט גנום האדם
בביולוגיה, גֵּנוֹם (בעברית: מִכְלוֹל הַגֵּנִים) הוא השם הניתן לרוב לכלל המידע התורשתי באורגניזם המקודד ב־DNA (ובחלק מהנגיפים ב־RNA). חומר זה כולל גם מידע אשר מקודד לחלבונים וגם מידע שאינו מקודד. המונח גנום הוטבע לראשונה ב־1920 על ידי הנס וינקלר, פרופסור לבוטניקה באוניברסיטת המבורג.
הגנומיקה היא תחום של הביולוגיה העוסקת בתכונות של כלל הגנומים, בניגוד מסוים לגנטיקה שעוסקת לרוב בגן בודד או בקבוצה קטנה של גנים.
המונח "גֵּנוֹם" יובא מגרמנית: Genom. מקורה הראשוני של המלה ביוונית: genos (לידה).